《泊舟兰溪》
宋代·蒲寿宬

江流万古意，客游迈中年。
茫茫见远树，渺渺叹逝川。
旅舟泊明见，溪讴出长烟。
千帆趣各异，万里愁共煎。
船头有美酒，吹火煮小鲜。
丈夫非无泪，不洒商妇弦。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。